ઝડપાયેલો હિતેષ ખીમસુરીયા અઠંગ ઘરફોડીયો છે. છેલ્લા બે વર્ષથી તે રાજયના અનેક શહેરોની પોલીસના ચોપડે વોન્ટેડ હતો. બે-અઢી વર્ષ પહેલા તેણે તેના સાગ્રીત રાહુલ ગોહેલ સાથે મળી જેતપુરમાં ૮૦ લાખની મતાની ચોરી કરી હતી. આ ગુન્હામાં પણ તે વોન્ટેડ છે. બે વર્ષ પહેલા રાજકોટના થોરાળા પોલીસ સ્ટેશનમાં નોંધાયેલા આમર્સ એકટના ગુન્હામાં પણ પોલીસ તેને શોધી રહી હતી. રાજકોટ રેલ્વે તથા જેતલસર રેલ્વે પોલીસ સ્ટેશનમાં નોંધાયેલા ગુન્હાઓમાં તેના જામીન રદ થતા રેલ્વે પોલીસ પણ તેને શોધી રહી હતી. અગાઉ રાજકોટના માલવીયા નગર, ભકિતનગર, બી ડીવીઝન, રાજકોટ તાલુકા, કુવાડવા રોડ પોલીસ સ્ટેશન, થોરાળા પોલીસ સ્ટેશન, મોરબી, ટંકારા, જેતપુર, જેતલસર, રાજકોટ રૂરલના શાપર અને કોટડા સાંગાણીના ચોરીના ગુન્હાઓ અને બે વર્ષ પહેલા ગેરકાયદે હથીયાર સહિત ૧૭ થી ૧૮ ગુન્હામાં પકડાયો ત્યાર બાદ જામીન પર છુટી અંકલેશ્વર ભરૂચ તરફ પોતાનું કાર્યક્ષેત્ર વધાર્યુ હતું.